
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση από Καστράκι Αρχαίας Ασίνης μέχρι Πλάκα Δρέ¬ 
πανου Ν. Αργολίδας. 1 

Κήρυξη αναδασωτέας δημόσιας δασικής εκτάσεως στη θέση Άγιος 

Ιωάννης περιφέρειας κοινότητας Ελαιώνος Ν. Βοιωτίας. 2 

Κήρυξη αναδασωτέας έκτασης 37,7 στρεμ. (37.700 τ.μ.) στη θέση 
Χαντζή Κοινότητας Σιμόπουλου του Νομού Ηλείας. 3 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 13857 (1) 

Καθορισμός των ορίων του αιγιαλού και δημιουργία ζώνης παραλίας 

στη θέση από Καστράκι Αρχαίας Ασίνης μέχρι Πλάκα Δρεπάνου Ν. 

Αργολίδας. 

Η ΝΟΜΑΡΧΗΣ ΑΡΓΟΛΙΔΑΣ 
Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/1940 
«περί αιγιαλού και παραλίας», όπως τροποποιήθηκαν και συμπληρώθη¬ 
καν με τις διατάξεις: α) του άρθρου 13 του Ν. 1078/1980 και β) του 
άρθρου 23 του Ν. 1337/1983. 

2. Τις διατάξεις της παραγράφου 9 του άρθρου 1 του Κεφαλαίου Β' 
της 0.208/181/26.4.1982 (ΦΕΚ 214/26.4.1982 τεύχος Β') κοι¬ 
νής απόφασης των Υπουργών Προεδρίας Κυβερνήσεως και Οικονομι¬ 
κών «Αναμόρφωση Συλλογικών Οργάνων Γνωμοδοτικής και Αποφασι¬ 
στικής αρμοδιότητας του Υπουργείου Οικονομικών». 

3. Την από 22.7.87 έκθεση της «Επιτροπής καθορισμού των ορίων 
του αιγιαλού και παραλίας και θέσεων αμμοληψίας», που καθόρισε τα 
όρια του αιγιαλού και της παραλίας στην περιοχή από Καστράκι Αρ¬ 
χαίας Ασίνης μέχρι Πλάκα Δρεπάνου και το από Ιούνιο 1986 με κλί^/ 
μακα 1:1000 τοπογραφικό διάγραμμα του X. Καπνίση Τοπογράφου 
Μηχανικού που θεωρήθηκε στις 10.12.1986 από την Τοπογραφική 
Υπηρεσία Δ/νσεως Γεωργίας της Νομαρχίας Αργολίδας και συνοδεύει 
την έκθεση της προαναφερόμενης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο αριθ. 187.2/259/87 έγγραφό του. 

5. Τις διατάξεις του άρθρου 1 της παραγράφου 1 του Ν. 3200/ 
1955 (ΦΕΚ 97/Α/1955) «περί διοικητικής αποκεντρώσεως» σε συν¬ 
δυασμό με τις διατάξεις του από 28.6.1955 Β. Δ/τος «περί εξαιρέσεως 
από της κατά το άρθρο 1 παράγραφος 1 του Ν. 3200/1955 αρμοδιό¬ 


τητας των Νομαρχών, αντικειμένων τινών αρμοδιότητας του Υπουργού 
Οικονομικών», του Β.Δ. 704/1970 και του άρθρου 1 παράγραφος 5 
του Π.Δ. 71/25.2.1984, σχετικά με τη μεταβίβαση αρμοδιοτήτων του 
Υπουργού Οικονομικών στους Νομάρχες και στις περιφερειακές Αρχές 
διανομαρχιακού επιπέδου, αποφασίζουμε: 

1. Επικυρώνουμε την από 22.7.87 έκθεση της Επιτροπής καθορι¬ 
σμού των ορίων του αιγιαλού και παραλίας και θέσεων αμμοληψίας, κα¬ 
θώς και το από Ιούνιο 1986 τοπογραφικό διάγρμμα, που τη συνοδεύει 
το οποίο συντάχθηκε από το X. Καπνίση Τοπογρ. Μηχανικό, με κλί¬ 
μακα 1:1000 και θεωρήθηκε στις 10.12.1986 από την Τοπογραφική 
Υπηρ. Δ/νσεως Γεωργίας της Νομαρχίας Αργολίδας, επί του οποίου η 
πιο πάνω Επιτροπή, με κόκκινη γραμμή καθόρισε τα όρια του αιγιαλού, 
στη θέση «από Καστράκι Αρχαίας Ασίνης μέχρι Πλάκα Δρεπάνου» και 
με κίτρινη γραμμή τα όρια της παραλίας στην ίδια θέση. 

2. Η απόφαση αυτή μαζί με την έκθεση και το διάγραμμα που προα- 
ναφέραμε να δημοσιευθούν στην Εφημμερίδα της Κυβερνήσεως σύμ¬ 
φωνα με τις διατάξεις του άρθρου 13 του Ν. 1078/1983. 

Ναύπλιο, 19 Νοεμβρίου 1987 
Η Νομάρχης 
ΜΑΡΘΑ ΣΗΜΑΝΤΩΝΗ 

ΕΚΘΕΣΗ 

ΕΠΙΤΡΟΠΗΣ ΚΑΘΟΡΙΣΜΟΥ 
ΟΡΙΩΝ ΑΙΓΙΑΛΟΥ ΚΑΙ ΠΑΡΑΛΙΑΣ 
(άρθρου 74 Π.Δ. 636/77) 

Στο Ναύπλιο σήμερα την 22.7.87 οι υπογράφοντες: 

1) Παναγιώτα Κριτσέλη, αναπληρωτής Οικονομικού Εφόρου Ναυ- 
πλίας, ως Πρόεδρος. 

2) Ιωάννα Αντωνοπούλου, τοπογράφος μηχανικός με Αο β, αναπλη- 
ρώτρια του Δ/>*Ού Τεχν. Υπηρεσιών, ως μέλος. 

3) Σαριδάκης Ευάγγελος, Λιμενάρχης Ναυπλίου, ως μέλος, αποτε- 
λούντές 'την επιτροπή καθορισμού των ορίων του αιγιαλού δυνάμει του 
άρθρου 74 του Π.Δ. 636/77 και μετά από πρόσκληση του Προέδρου, 
πήγαμε επιτόπου στην περιοχή «Πλάκα» Ασίνης - Δρεπάνου και αφού 
λάβαμε υπόψη: 

α) Το από Ιουνίου 1986 τοπογραφικό σχεδιάγραμμα της τοπογραφι¬ 
κής Υπηρεσίας με κλίμακα 1:1000. 

β) Τα από 11.10.78 και 10.10.77 τοπογραφικά σχεδιαγράμματα, 
επί των οποίων έχουν ήδη καθοριστεί οι οριογραμμές αιγιαλού και πα¬ 
ραλίας σε ενδιάμεσα τμήματα της ίδιας περιοχής. 

γ) Τη σχηματισθείσα αντίληψη σχετικά με το πλάτος της βρέχόμενης 
ζώνης της ξηράς και της μορφολογίας του εδάφους στην περιοχή καθώς 
και τις επικρατούσες καιρικές συνθήκες. 

8) Τις διατάξεις του Α.Ν. 2344/40 χαι τη σχετική Δικαστηριακή και 
Διοικητική Νομολογία. 

ε) Το αριθ. 187.2/259/2.7.87 έγγραφο του Γ.Ε.Ν., καθορί¬ 
ζουμε: 

α) Την οριογραμμή του αιγιαλού με κόκκινη συνεχή πολυγωνική 
γραμμή 1, 2, 3, 4, 5, 6, 7, 8, 9,10, 11,12, 13, 14, 15,16,17,18, 
19, 20, 21. 

β) Την οριογραμμή παραλίας με κίτρινη συνεχή πολυγωνική γραμμή 

Γ, 2', 3', 4', 5’, 6', 7', 8', 9’, 10', 11', 12’, 13’, 14\ 15’, 16\ 17\ 
18', 19', 20', 2Γ. Η οριογραμμή παραλίας χαράσσεται σρ απόσταση 
10 μ. από την οριογραμμή του αιγιαλού επειδή είναι η· πλησιέστερη 
προς τη θάλασσα παντελώς μη βρέχόμενη ζώνη και συνεπώς απόλυτα 
αναγκαία για την επικοινωνία ξηράς και θάλασσας, όπως προβλέπεται 
στο άρθρο 7 παρ. 1 του Α.Ν. 2344/40. 


Επίσης έτσι βοηθείται ο χωροταξικός σχεδιασμός της περιοχής και 
μπορεί να χρησιμοποιηθεί για εξωραϊστικούς και λοιπούς κοινωφελείς 
σκοπούς, όπως οδού προσπέλασης, χώρων στάθμευσης, ανάπαυσης 
κ.λπ. 

γ) Τον παλαιό αιγιαλό με μπλε συνεχή πολυγωνική γραμμή 1", 2”, 
3", 4", 5", 6”, 7", 8", 9", 10". 

δ) Δεν εξαιρούνται από τη ζώνη της παραλίας τυχόν υπάρχοντα χτί¬ 
σματα, μάντρες, περιφράξεις κ.λπ. 

Η ΕΠΙΤΡΟΠΗ 
Η Πρόεδρος 
ΠΑΝΑΓ. ΚΡΙΤΣΕΛΗ 
Τα Μέλη 

ΙΩΑΝ. ΑΝΤΩΝΟΠΟΤΛΟΤ, ΕΤΑΓ. ΣΑΡΙΔΑΚΗΣ 

Αριθ. 968 (2) 

Κήρυξη αναδασωτέας δημόσιας δασικής εκτάσεως στη θέση Άγιος Ιω¬ 
άννης περιφέρειας κοινότητας Ελαιώνος Ν. Βοιωτίας. 

Ο ΝΟΜΑΡΧΗΣ ΒΟΙΩΤΙΑΣ 
Έχοντας υπόψη: 

1. Τις διατάξεις της παρ. 3 άρθρου 38 Ν. 998/1979 «περί προστα¬ 
σίας των Δασών και δασικών εκτάσεων εν γένει». 

2. Την υπ’ αριθμ. 1765/5.8.87 πρόταση του Δασαρχέίου Θηβών 
περί κηρύξεως ως αναδασωτέας της δασικής εκτάσεως 173 στρεμ. στη 
θέση Αϊγιάννης περιφέρειας Κοιν/τας Ελαιώνος για λόγους εξωραϊσμοϋ 
του τοπίου. 

3. Την υπ’ αριθμ. 30/1987 απόφαση του Κοινοτικού Συμβουλίου 
Ελαιώνος «περί αναδασώσεως της δασικής εκτάσεως περιοχής Αϊ- 
γιάννη Ελαιώνος για την αξιοποίηση του χώρου ως χώρου δασικής 
αναψυχής, αποφασίζουμε: 

Κηρύσσουμε αναδασωτέα για λόγους εξωραϊσμού του τοπίου τη δη¬ 


μόσια δασική έκταση στη θέση Άγιος Ιωάννης περιφέρειας κοινότητας 
Ελαιώνος εμβαδού 173 στρεμμάτων οριζομένη: 

Ανατολικά: Με δρόμο και πέραν αυτού αγρόν Ιωάν. Κουτή και άλ¬ 
λων κατοίκων Ελαιώνος. 

Βόρεια: Με αγρό Σπύρου Ράπτη. 

Βόρεια: Με αμαξιτό δρόμο και εκείθεν με υδραγωγείο Υλικής. 

Νότια: Με αγρούς I. Κατσιφή και άλλων κατοίκων Ελαιώνος. 

Ειδικότερα η ως άνω αναδασωτέα έκταση εμφανίζεται στο συνημ¬ 
μένο χάρτη 1:5.000 με τα περιμετρικά στοιχεία ΑΒΓΔΕΖΗΘΙΚΛΜ- 


Η απόφαση αυτή να δημοσιευθεί στην Εφημερίδα της Κυβερνή- 
σεως. 


Λιβαδειά, 2 Δεκεμβρίου 1987 
Ο Νομάρχης 
Θ. ΜΕΤΑΞΑΣ 

Αριθ. 2392 (3) 

Κήρυξη αναδασωτέας έκτασης 37,7 στρεμ. (37.700 τ.μ.) στη θέση 
Χαντζή Κοινότητας Σιμόπουλου του Νομού Ηλείας. 

Ο ΔΙΕΥΘΥΝΤΗΣ ΔΑΣΩΝ Ν. ΗΛΕΙΑΣ 
Έχοντας υπόψη: 

1. Τις διατάξεις για διοικητική αποκέντρωση και την 5651/85 από¬ 
φαση του Νομ. Ηλείας «περί παροχής εξουσιοδοτήσεως στους προϊστα¬ 
μένους των Υπηρ. υπογράφειν εντολή Νομ. αποφάσεις κ.λπ.». 

2. Τις διατάξεις του άρθρου 117 παρ. 3 του Συντάγματος της χώ¬ 
ρας. 

3. Τις διατάξεις του Ν. 998/79 «περί προστασίας των Δασών κ.λπ.» 
και ειδικότερα: α) του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας: α) 160417/1180/ 
8.7.80, β) 182447/3049/24.9.80, γ) 141823/24.2.83. 

5. Την 4377/10.11.87 πρόταση του Δασαρχείου Αμαλιάδας για 
κήρυξη της δασεκτάσεως, που αναφέρεται στο θέμα, ως αναδασωτέας 
διότι η δασική βλάστηση, που την κάλυπτε, καταστράφηκε με εκχέρ- 
σωση και καταπάτηση από τους Αριστείδη Αποστολόπουλο και Απο¬ 
στόλη Αποστολόπουλο κατοίκους Σιμόπουλου και επιβάλλεται η εκ νέου 
δάσωσή της, αποφασίζουμε: 

Κηρύσσουμε αναδασωτέα, με σκοπό την επαναδημιουργία, με φυ¬ 


σική αναγέννηση, της δασικής βλάστησης, που καταστράφηκε με εκ- 
χέρσωση και καταπάτηση από τους Αριστείδη Αποστολόπουλο και Απο¬ 
στόλη Αποστολόπουλο τη Δημόσια δασική έκταση, εμβαδού 37,7 στρ. 
(37.700 τ.μ.) που βρίσκεται στη θέση Χαντζή της Κοινότητας Σιμό¬ 
πουλου. 

Προσδιορίζεται από τα στοιχεία (1, 2, 3, 4, 5, 6, 7, 8, 9, 10, 11, 
12,13, 14, 15,16,17,18, 19, 20, 21, 22, 23, 24, 25, 26) και έχει 
όρια: 

Ανατολικά: Γύρωθεν παραποτάμια δασική έκταση. 

Δυτικά: Γύρωθεν παραποτάμια δασική έκταση. 

Βόρεια: Γύρωθεν παραποτάμια δασική έκταση. 

Νότια: Γύρωθεν παραποτάμια δασική έκταση, όπως φαίνεται στο συ¬ 
νημμένο διάγραμμα που αποτελεί αναπόσπαστο μέρος της απόφασης 
αυτής. 

Η απόφαση αυτή να δημοσιευθεί στην Εφημερίδα της Κυβερνήσεως, 
σύμφωνα με το Ν. 998/79. - 

Πύργος, 16 Νοεμβρίου 1987 
Με εντολή Νομάρχου 
Ο Διευθυντής 
ΠΑΣΧ. ΚΡΥΩΝΙΔΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





